ที่ Paseo Park กาญจนาภิเษก มีร้านอาหารญี่ปุ่นเยอะมาก ร้านดังๆ ก็มีหลายเจ้าแถมอยู่ติดๆ กันอีกต่างหาก 

ร้านนี้ถือว่านอกสายตาพอสมควร ทำให้มีแต่คนเดินดูเมนูหน้าร้านแล้วก็เดินจากไป 

ผมกับเพื่อนๆ เองก็เกือบจะไปกินร้านอื่นแล้วครับ จนเห็นโปรโมชั่นลดราคา 40% หลายๆ เมนูก็เลยตัดสินใจไปลองดูสักหน่อย

เมนูที่ผมลองคือทงคัทสึ ราคาโปรโมชั่นลดไปเหลือร้อยกว่าบาทเท่านั้นเอง ในชุดประกอบด้วยทงคัทสึชิ้นปานกลาง ข้าวสวยหนึ่งถ้วย ซุปมิโสะ และสลัดผัด

ปริมาณถือว่าอิ่มเลยครับ สำหรับคนกินหนักอย่างผม 5555 หมูนุ่มมากครับ ทอดสุกกำลังดีทั้งแป้งและเนื้อหมูเลยครับ

บรรยากาศในร้านจะโล่งมาก เพราะลูกค้าน้อยกว่าพนักงานซะอีก โต๊ะเป็นแบบบาร์รอบเชฟซูชิเลยครับ